તા. ૦૧.૧૨.૨૦૧૪ થી ૦૫.૧૨.૨૦૧૪ દરમિયાન વિવિધ ધાર્મિક કાર્યક્ર્મો જેવા કે મંગલાચરણ-ગુરૂપૂજન-શોભાયાત્રા,મંડપ પ્રવેશ, અરણી મંથન દ્વારા અગ્નિ સ્થાપન, દેવતા આહવાન પુજા, યજ્ઞ પ્રારંભ-હોમ કર્મ, શીવ મહાપૂજા, રૂદ્રાભિષેક, સાંયપૂજન તથા આરતી, પ્રાત:પૂજન, શ્રી ગુરૂ મહાપૂજા, તથા પાઠાત્મક લઘુરૂદ્ર, ભજન સંધ્યા તથા ભંડારો વગેરે યોજાયા હતા. અતિમહારૂદ્ર યજ્ઞને સફળ બનાવવા માટે શ્રી નિલેશ્વર મહાદેવ મંદિર સંસ્થાન, નાગરપુરાના ભક્તો અને આજુબાજુના ગામોના ગ્રામજનો ખભે ખભામીલાવી કાર્યરત રહ્યા હતા.